2023.1.16.
HU
Az Európai Unió Hivatalos Lapja
C 15/43
2022. október 6-án benyújtott kereset – RS kontra EBB (T-624/22. sz. ügy) (2023/C 15/56) Az eljárás nyelve: angol Parties Felperes: RS (képviselő: B. Maréchal ügyvéd) Alperes: Európai Beruházási Bank
Kérelmek A felperes azt kéri, hogy a Törvényszék: — Semmisítse meg (i) az Európai Beruházási Bank (a továbbiakban: EBB), meghatározott időpontban hozott, „A határozott idejű szerződések átváltoztatásának mellőzése” tárgyú határozatát, amelyben elutasította a felperes nevében a munkaszerzőésének átváltoztatása céljából előadott érveket, (ii) az EBB azon határozatát, amelyben arról tájékoztatta az alperest, hogy az Európai Beruházási Bankkal fennálló munkaviszonya egy meghatározott napon meg fog szűnni, és (iii) az EBB meghatározott időpontban hozott azon határozatát, amely elutasította a felperes közigazgatási jogorvoslat iránti kérelmét, amelyben megtámadja (1o) a felperesnek az EBB-vel kötött, határozott idejű munkaszerződésének határozatlan idejű munkaszerződéssé való átváltoztatását mellőző határozatot, valamint (2o) a felperes alapvető jogainak az EBB általi vonatkozó megsértésére hivatkozik (a továbbiakban: megtámadott határozatok); — Másodlagosan változtassa meg a megtámadott határozatokat, továbbá — ítéljen meg kártérítést a felperes által munkaszerződése átváltoztatásának elmaradása miatt idáig, illetve a jövőben elszenvedett vagyoni kárai jogcímén, 193 882,98 euró összegben, beleértve az elmaradt munkabért, az egész­ ségbiztosítási járulékok különbözetét és a családi visszatérítések, valamint a nyugdíj elvesztését; — ítéljen meg kártérítést a felperes magánélethez való joga és adatvédelmi jogai, a megfelelő ügyéntézéshez való joga, a hatékony jogorvoslathoz való joga és a tisztességes eljáráshoz való joga megsértésének jogcímén, 20 000 euró összegben; — ítéljen meg kártérítést a felperes által elszenvedett nem vagyoni kár és gyötrelem jogcímén, 20 000 euró összegben; — ítélje meg a felperes részéről az EBB jogellenes magatartása, cselekményei és mulasztásai eredményeként felmerülő, ideiglenesen (héával együtt) 20 000 euró összegre becsült költségek megtérítését; — az alperest kötelezze a jelen eljárás ideiglenesen 15 000 euró összegben meghatározott költségeinek viselésére.
Jogalapok és fontosabb érvek Keresete alátámasztása érdekében a felperes az alábbi jogalapokra hivatkozik. 1.
Az első jogalap azon alapul, hogy a szerződés átváltoztatása lehetséges elmaradásának indokai a felperes bizalmassághoz, a magánélethez és az adatai védelméhez való jogának objektív módon megállapított megsértéséből erednek. 2.
A második jogalap összeférhetetlenségen és a felperes munkaszerződése átváltoztatásának mellőzésével kapcsolatos határozatok igazolására alkalmazott eljárások részrehajló jellegén és a felperes védelemhez való jogának ebből adódó megsértésén alapul. 3.
A harmadik jogalap a komoly indokolás hiányán és a felperesnek az alperessel kötött munkaszerződése átváltoztatását mellőző megtámadott határozatok aránytalan jellegén, valamint a felperes jogainak ezzel összefüggésben történő megsértésén alapul.